การครอบครองปรปักษ์ คืออะไร
หลักของการครอบครองปรปักษ์ ต้องครอบครองโดย “สงบ เปิดเผย ด้วยเจตนาเป็นเจ้าของ” โดยสงบ โดยสงบ หมายถึง มิได้มีการโต้แย้งสิทธิ์ เช่น อยู่ระหว่างการฟ้องร้องมีคดีความกัน ลำพังแค่การโต้เถียงกันระหว่างบุคคลโดยไม่เริ่มกระบวนการทางกฎหมายนั้น ยังถือว่าเป็นการครอบครองโดยสงบอยู่ โดยเปิดเผย โดยเปิดเผย หมายถึง แสดงการครอบครองโดยชัดแจ้ง มิได้ซ่อนเร้น ปิดบังอำพราง เช่น แอบเข้าไปสร้างเพิงพักโดยพรางตามิให้บุคคลทั่วไปสังเกตเห็นอย่างนี้จะถือเป็นการครอบครองโดยเปิดเผยมิได้ ด้วยเจตนาเป็นเจ้าของ ด้วยเจตนาเป็นเจ้าของ หมายถึง มีพฤติการณ์ยึดถือ ทำประโยชน์ใช้สอย ขัดขวางห้ามบุคคลอื่นเข้ามายุ่งเกี่ยว และมิได้เข้าครอบครองโดยอำนาจกรรมสิทธิ์ของเจ้าของทรัพย์ 

เช่น นายเอ มีบ้านและที่ดินอยู่แปลงหนึ่ง ให้นายบีเข้าอยู่อาศัย กรณีแบบนี้ไม่ว่านายบีจะอยู่อาศัยเกินสิบปีในฐานะผู้ครอบครอง ก็ไม่สามารถนับอายุการครอบครองปรปักษ์ได้ เพราะครอบครองโดยอำนาจเจ้าของกรรมสิทธิ์ หากตีความตามตัวอักษรตามมาตรา 1382 แล้ว การครอบครองปรปักษ์จะต้องมีเจตนาครอบครองทรัพย์ของผู้อื่น ซึ่งถ้าเป็นการครอบครองในทรัพย์ที่ตนเข้าใจว่าเป็นของตนก็จะไม่เข้าองค์ประกอบ โดยมีคำพิพากษาศาลฎีกาหลายฉบับที่ยึดเอาตามแนบทางนี้ แต่ภายหลังก็มีการกลับหลักพิจารณาเป็นว่าแม้จะเข้าใจว่าเป็นทรัพย์ของตน ก็นับเวลาเป็นครอบครองปรปักษ์ได้ ซึ่งอาจเป็นกรณีที่ข้อเท็จจริงในทางนำสืบแตกต่างกันก็เป็นได้ เนื่องจากการครอบครองปรปักษ์เป็นเรื่องของกรรมสิทธิ์
3.ประมวลกฎหมายแพ่งและพาณิชย์,4.ประมวลกฎหมายวิธีพิจารณาความแพ่งฯ(วิแพ่ง),13.ประมวลกฎหมายที่ดิน,16.กฎหมายอสังหาริมทรัพย์,28.กฎหมายหลักทรัพย์,39.กฎหมายละเมิด,40.กฎหมายทรัพย์สิน-กรรมสิทธิ์-ทรัพย์อิงสิทธิ,78.กฎหมายลักษณะพยาน (ทั้งวิแพ่งและวิอาญา)